BOSNA I HERCEGOVINA

FEDERACIJA BOSNE I HERCEGOVINE

ŽUPANIJA POSAVSKA

V L A D A

|  |  |
| --- | --- |
| 2020 |  |
|  | OBRAZLOŽENJE II. IZMJENA I DOPUNA PRORAČUNA ŽUPANIJE POSAVSKE ZA 2020. GOD. |

Orašje, prosinac 2020.godine

|  |  |
| --- | --- |
| 1. | UVOD |

U prosincu 2019. godine usvojen je Proračun Županije Posavske za fiskalnu 2020. godinu („Narodne novine Županije Posavske“, broj: 15/19), kojim se planiraju prihodi, primici i financiranje u iznosu od 43.409.760 KM, te proračunski rashodi i izdaci u iznosu od 43.396.460 KM. Razlika između planiranih prihoda i rashoda za pokriće deficita iz prethodnih godina iznosila je 13.300 KM. Pojava pandemije COVID-19 virusa u Bosni i Hercegovini i uočavanje njezinih prvih negativnih posljedica po gospodarstvo i zdravstvo Županije Posavske potaknulo je izradu I. Izmjena i dopuna Proračuna Županije Posavske za 2020. godinu, koje su usvojene u svibnju 2020. godine. Navedenim izmjenama i dopunama Proračuna nastojalo se hitno osigurati sredstava za sanaciju štetnih posljedica pandemije, pa je naglasak stavljen na alokaciju sredstava u gospodarstvo i zdravstvo. Prvim Izmjenama i dopunama Proračuna planirani prihodi, primici i financiranje iznosili su 43.586.850 KM, dok su rashodi i izdaci planirani u iznosu 43.579.840 KM, pa je planirani suficit smanjen na 7.010 KM. ***U razdoblju svibanj-studeni realizirane su četiri (4) Odluke o unosu i raspoređivanju sredstava u Proračun Županije Posavske za 2020. godinu, čime se ukupan Proračun povećao za 20.475 KM (i prihodovna i rashodovna strana), pa su planirani prihodi, primici i financiranje, nakon zakonskih unosa i preraspodjela, iznosili 43.607.325 KM, dok su proračunski rashodi i izdaci iznosili 43.600.315 KM. Unosi i raspoređivanja vršena su sukladno odredbama Zakona o proračunima u FBiH (»Službene novine Federacije BiH«, broj: 102/13, 9/14, 13/14, 8/15, 91/15, 102/15, 104/16, 5/18, 11/19 i 99/19)*** ***i Zakona o izvršavanju Proračuna Županije Posavske za 2020. godinu („Narodne novine Županije Posavske“, broj: 15/19 i 6/20). Planirani suficit je ostao nepromijenjen.***

Pregled unesenih i raspoređenih sredstava:

|  |  |  |  |  |  |
| --- | --- | --- | --- | --- | --- |
| RB | Proračunski korisnik | Broj Odluke Vlade ŽP | Grupa prihoda | Grupa rashoda | Iznos (KM) |
| 1. | Ministarstvo prosvjete, znanosti, kulture i sporta | 01-02-380/20 | 732110 | 613400 | 7.344,00 |
| 2. | Osnovna škola Stjepana Radića u Boku | 01-02-441/20 | 741110 | 821300 | 4.536,66 |
| 3. | Osnovna škola Orašje u Orašju | 01-02-465/20 | 731110 | 613400 | 1.284,74 |
| 4. | Školski centar Fra Martina Nedića u Orašju | 01-02-499/20 | 741110 | 821300 | 7.309,06 |
|  | **UKUPNO:** |  |  |  | **20.474,46** |

U istom razdoblju usvojeno je osam (8) Odluka o preraspodjeli sredstava u Proračunu Županije Posavske za 2020. godinu. U nastavku teksta obrazlagati će se izmjene i dopune Proračuna Županije Posavske za 2020. godinu u odnosu na Proračun Županije Posavske za 2020.(„Narodne novine Županije Posavske“, broj: 15/19 i 6/20) godinu **s uključenim zakonskim povećanjima/smanjenjima.**

Analizom ostvarenih prihoda i primitaka u razdoblju siječanj-listopad 2020. godine, te uzimajući u obzir objektivne činjenice koje utječu na projekciju punjenja Proračuna Županije Posavske u ostatku fiskalne 2020. godine, i revidirane projekcije prihoda iz listopada 2020. godine, Vlada Županije Posavske je, na prijedlog Ministarstva financija, krenula u postupak izrade II. Izmjena i dopuna Proračuna Županije Posavske za 2020. godinu.

Ukupni porezni prihodi Proračuna Županije Posavske u razdoblju siječanj-rujan fiskalne 2020. godine ostvareni su u visini od 25.175.572 KM, što u relativnom iznosu čini 80,34% ukupno planiranih poreznih prihoda fiskalne 2020. godine. U odnosu na isto razdoblje fiskalne 2019. godine, porezni prihodi su manji za 3.809.254 KM, ili manji za 13,14%. Prve Izmjene i dopune Proračuna Županije Posavske za 2020. godinu usvojene su u prvoj polovici svibnja 2020. godine, obzirom da je do tada zabilježen značajan pad prihoda u odnosu na prošlu godinu uslijed pandemije COVID-19 virusa i njezinog negativnog utjecaja na gospodarski sektor, ukupnog pada ekonomske aktivnosti i povećanog pritiska na zdravstvene institucije. Revidirane projekcije prihoda Federalnog ministarstva financija iz svibnja 2020. godine su potvrdile pesimistični scenarij kretanja izravnih i neizravnih prihoda, koje su se u određenim segmentima tijekom godine pokazale i prerestriktivnima. Naime, unatoč „crnim“ procjenama realizacija prihoda od poreza na dobit poduzeća i prihoda od poreza na dohodak značajno je premašila procjene, dok realizacija prihoda od neizravnih poreza ukazuje na moguću manju realizaciju istih u odnosu na Izmjene i dopune Proračuna iz svibnja 2020. godine. Koncem listopada 2020. godine Federalno ministarstvo financija je izradilo nove revidirane projekcije prihoda od izravnih i neizravnih poreza koje potvrđuju trend njihovog kretanja.

Od ožujka tekuće godine do danas Vlada Županije Posavske je putem svojih organa poduzela niz mjera za sanaciju stanja u gospodarstvu i zdravstvu, sprječavanje širenja zaraze i zaštitu stanovnika Županije Posavske.

Slijedom navedenog, a sukladno namjerama Vlade Županije Posavske, Ministarstvo financija Županije Posavske je krenulo u proces izrade II. Izmjena i dopuna Proračuna Županije Posavske za 2020. godinu. Osnovni cilj ovog dokumenta je: na temelju objektivne procjene prihoda i primitaka, primjenjujući dostupne informacije s viših razina vlasti i trendove njihovih kretanja u dosadašnjem razdoblju, te analize stvarnih potreba proračunskih korisnika i primjenjujući usvojene izmjene važećih propisa, uravnotežiti Proračun Županije Posavske za 2020. godinu istovremeno anticipirajući potrebe sektora zdravstva i gospodarstva do konca 2020. godine.

Drugim Izmjenama i dopunama Proračuna stvoreni su uvjeti za daljnje neometano funkcioniranje proračunskih korisnika. Plaće i naknade zaposlenih, te doprinosi poslodavca su usklađeni sa stvarnim brojem zaposlenih u proračunskim institucijama, pri čemu je kao baza za izračun korišten listopad tekuće godine. Od 01.10. tekuće godine primjenjuje se nova osnovica za obračun plaća zaposlenika u korisnicima Proračuna Županije Posavske (osim sudaca, tužitelja i stručnih suradnika u pravosuđu) u iznosu od 115,00 KM (povećanje od 5,5%). Planirana izdvajanja za materijal, sitan inventar i usluge su povećana za 2,16%. Ukupna izdvajanja za tekuće grantove su smanjena za 2,81%. Izdaci za kapitalne grantove su sukladno realnim potrebama do konca tekuće 2020. godine povećana za 29,00%. Izdaci za nabavku stalnih sredstava su povećani na poziciji nabavke opreme (za 1,96%) i rekonstrukcije i investicijskog održavanja lokalnih cesta (za 8,26%), dok su izdvajanja za nabavku građevina smanjena za 0,40%, a rekonstrukcija i investicijsko održavanja regionalnih cesta ostala na razini planiranog prvim Izmjenama i dopunama Proračuna. Izdaci za kamate i otplate dugova planirani su u skladu s postojećim otplatnim planovima, pri čemu su izvršena potrebna usklađivanja uslijed kretanja tečaja wona i američkog dolara.

Prilikom planiranja prihodovne strane II. Izmjena i dopuna Proračuna Županije Posavske za 2020. godinu, uzeta su u obzir utrošena namjenska sredstva sukladno odredbi članka 12. Zakona o ublažavanju negativnih ekonomskih posljedica („Službene novine Federacije BiH“, broj: 28/20), pa je dio razgraničenih namjenskih sredstva za ceste u razdoblju polovica svibnja-kraj srpnja 2020. godine iskorišten za pokriće dijela troškova na pozicijama: 614100 – Transfer za zdravstvene institucije i centre za socijalni rad pri Ministarstvu zdravstva i socijalne politike Županije Posavske i 614500 – Grant za razvoj poduzetništva, obrta i zadruga pri Ministarstvu gospodarstva, rada i prostornog uređenja Županije Posavske.

|  |  |
| --- | --- |
| 2. | PRAVNI TEMELJ |

Ustavni temelj za donošenje Proračuna Županije Posavske za 2020. godinu sadržan je u članku 26.(1) točka f. Ustava Županije Posavske (»Narodne novine Županije Posavske«, broj: 1/96, 3/96, 7/99, 3/00, 5/00 i 7/04) gdje je propisano da Skupština Županije Posavske usvaja Proračun.

Zakonski temelj za donošenje II. Izmjena i dopuna Proračuna Županije Posavske za 2020. godinu sadržan je u članku 37.(3) Zakona o proračunima u Federaciji Bosne i Hercegovine (»Službene novine Federacije BiH«, broj: 102/13, 9/14, 13/14, 8/15, 91/15, 102/15, 104/16, 5/18, 11/19 i 99/19).

Prilikom izrade II. Izmjena i dopuna Proračuna Županije Posavske za 2020. godinu osobito su uzete u obzir odredbe:

* Zakona o državnim službenicima i namještenicima u tijelima državne službe u Županiji Posavskoj («Narodne novine Županije Posavske», broj: 9/13, 11/13, 2/14 i 6/17),
* Zakona o novčanim primanjima zastupnika i članova stalnih tijela u Skupštini Županije Posavske (prečišćeni tekst) («Narodne novine Županije Posavske», broj: 1/14 i 8/15),
* Zakona o plaćama i drugim naknadama sudaca i tužitelja u Federaciji Bosne i Hercegovine («Službene novine Federacije BiH», broj: 72/05, 22/09 i 55/13),
* Uredbe o naknadama i drugim materijalnim pravima koji nemaju karakter plaće («Narodne novine Županije Posavske», broj: 11/14, 7/15, 16/19 i 11/20),
* Uredbe o plaćama, dodacima i naknadama policijskih službenika Županije Posavske («Narodne novine Županije Posavske», broj: 11/14, 7/15 i 16/19),
* Odluke o utvrđivanju platnih razreda i koeficijenata za plaće namještenika u županijskim organima državne službe («Narodne novine Županije Posavske», broj: 8/07 i 9/07),
* Odluke o utvrđivanju platnih razreda i koeficijenata za plaće rukovodećih i ostalih državnih službenika u županijskim organima državne službe («Narodne novine Županije Posavske», broj: 8/07, 1/08, 11/12 i 11/14),
* Odluke o utvrđivanju koeficijenata za plaće dužnosnika koje bira, imenuje, odobrava imenovanje ili daje suglasnost na imenovanje Skupština Županije Posavske («Narodne novine Županije Posavske», broj: 2/05, 9/07 i 3/15),
* Kolektivnog ugovora za djelatnost osnovnog obrazovanja u Županiji Posavskoj («Narodne novine Županije Posavske», broj: 8/20 i 11/20),
* Kolektivnog ugovora za djelatnost srednjeg obrazovanja u Županiji Posavskoj («Narodne novine Županije Posavske», broj: 8/20),
* Kolektivnog ugovora za službenike organa uprave i sudske vlasti u Federaciji Bosne i Hercegovine („Službene novine Federacije BiH“, broj: 1/20),
* Kolektivnog ugovora za policijske službenike u Ministarstvu unutarnjih poslova Županije Posavske („Narodne novine Županije Posavske“, broj: 10/19), i
* Ostalih zakona i podzakonskih akata koje sprovode resorna ministarstva Vlade Županije Posavske.

|  |  |
| --- | --- |
| 3. | STRUKTURA II. IZMJENA I DOPUNA PRORAČUNA ŽUPANIJE POSAVSKE ZA 2020. GODINU – PRIHODI, PRIMICI I FINANCIRANJE |

Drugim Izmjenama i dopunama Proračuna Županije Posavske za fiskalnu 2020. godinu ukupno planirani prihodi, primici i financiranje iznose 43.716.130 KM i veći su u odnosu na prethodno planirane za 0,25%, odnosno u apsolutnom iznosu veći za 108.805 KM.

Na slijedećem grafu prikazan je usporedni prikaz promjene osnovnih skupina prihoda, primitaka i financiranje u Izmjenama i dopunama proračuna Županije Posavske za 2020. godinu.



Ukupni proračunski prihodi planirani II. Izmjenama i dopunama Proračuna Županije Posavske za 2020. godinu iznose 43.704.550 KM, i veći su za 0,24% od prvobitno planiranih, odnosno veći za 102.995 KM.

### 3.1 POREZNI PRIHODI

Drugim rebalansom ukupno planirani porezni prihodi (kategorija 710000) iznose 32.350.710 KM, odnosno 3,24% više u odnosu na prethodni plan, ili 1.014.180 KM više. Učešće poreznih prihoda u ukupno planiranim prihodima i primicima II. Izmjena i dopuna Proračuna iznosi 74,00%.

### 3.1.1. Porez na dobit pojedinaca i poduzeća

Prihodi po osnovi poreza na dobit pojedinaca i poreza na dobit poduzeća (potkategorija 711000) II.Izmjenama i dopunama Proračuna planirani su u iznosu od 2.864.060 KM, što je gotovo 2,5 put više u odnosu na prethodno planirane, ili u apsolutnom iznosu 1.672.610 KM više. Pri planiranju ovih prihoda Ministarstvo financija Županije Posavske se rukovodilo revidiranim projekcijama prihoda od neizravnih poreza s Jedinstvenog računa, koje je izradilo Odjeljenje za makroekonomsku analizu (OMA) Uprave za neizravno oporezivanje BiH u listopadu tekuće godine. Revidiranje za 2020. godinu urađeno je na temelju trenda kretanja zaključno sa izvršenjem za mjesec rujan, a kod projekcije ostatka do kraja godine, odnosno za lV. kvartal 2020.godine, uzete su u obzir sve pretpostavljene negativne reperkusije pandemije virusa COVlD-19 na ekonomska kretanja. Kada je riječ o prihodima od neizravnih poreza, prilikom revidiranja pretpostavljenog iznosa za 2020. godinu uključeno je i prvo privremeno poravnanje između entiteta u raspodjeli prihoda s Jedinstvenog računa, utvrđeno na temelju podataka o ostvarenoj krajnjoj potrošnji, a koje će se izvršiti do kraja godine, temeljem Odluke Upravnog odbora Uprave za neizravno oporezivanje.

### 3.1.2. Porez na plaću i radnu snagu (zaostale uplate poreza)

Porezi na plaću i radnu snagu (potkategorija 713000) planirani su u iznosu od 1.540 KM na osnovi pristiglih iznosa do konca listopada fiskalne 2020. godine, odnosno ne temelju izmirenja obveza iz prethodnih godina budući je od 01.01.2009. godine na snazi Zakon o porezu na dohodak («Službene novine Federacije BiH» broj: 10/08, 9/10, 44/11, 7/13 i 65/13). Kao i kod ostalih vrsta prihoda izvršenje je pokazalo veće ostvarenje ovih prihoda, pa su rebalansom planirani prihodi od poreza na plaću i radnu snagu veći od prethodno planiranih za 760 KM, ili veći za 97,44%.

### 3.1.3. Porez na imovinu

Prihodi od poreza na imovinu (potkategorija 714000) su planirani u iznosu od 176.300 KM, što je 18,78% više nego prethodno planirano, ili više za 27.870 KM. U okviru ove kategorije izvršena je korekcija prihoda u skladu s izvršenjem za prvih deset mjeseci 2020. godine.

**3.1.4**. **Domaći porezi na dobra i usluge (zaostale obveze na temelju poreza na promet dobara i usluga)**

Prihodi od domaćih poreza na dobra i usluge (potkategorija 715000) drugim rebalansom su planirani u iznosu od 17.910 KM, odnosno 16.360 KM više nego u odnosu na prethodni plan, a na temelju izvršenja u razdoblju siječanj-listopad 2020. godine. Porezne prihode po osnovi poreza na promet visokotarifnih roba i određenih proizvoda, porez na promet tarifnog broja 1. i 2. i porez na promet usluga od 01.01.2006.godine zamjenjuju prihodi od neizravnih poreza.

**3.1.5. Porez na dohodak**

Prihodi po osnovi poreza na dohodak (potkategorija 716000) se II. Izmjenama i dopunama proračuna planiraju u iznosu od 2.959.430 KM, i veći su za 38,35% u odnosu na prethodni plan, ili u apsolutnom iznosu 820.360 KM veći. Povećanje prihoda po osnovi poreza na dohodak planirano je na temelju pristiglih iznosa u razdoblju siječanj-listopad fiskalne 2020. godine, te kao i kod prihoda po osnovi poreza na dobit, na revidiranim projekcijama Odjeljenja za makroekonomsku analizu (OMA) Uprave za neizravno oporezivanje BiH iz listopada tekuće godine. U okviru ove skupine poreznih prihoda izvršena je korekcija plana na svim pozicijama, pa je planirano povećanje prihoda na svim pozicijama, osim pozicije prihoda od poreza na dohodak fizičkih osoba od ulaganja kapitala.

### 3.1.6. Prihodi od neizravnih poreza

Prihodi od neizravnih poreza (potkategorija 717000) planirani su u visini od 26.331.400 KM, što je smanjenje od 5,47% u odnosu na prethodni plan, odnosno u apsolutnom iznosu smanjenje za 1.523.760 KM.

Izmjene i dopune prihoda od neizravnih poreza Županije Posavske u 2020. godini zasnivaju se na projekcijama čiji je izračun utemeljen na makroekonomskim pokazateljima izrađenim od strane Direkcije za ekonomsko planiranje BiH (DEP), i projekcijama prihoda Odjeljenja za makroekonomsku analizu (OMA) Upravnog odbora Uprave za neizravno oporezivanje.

Ovdje je važno napomenuti da projekcije OMA-e i DEP-a za naplatu navedenih prihoda (prihodi od neizravnih poreza na ime financiranja cesta u FBiH, prihodi od neizravnih poreza koji pripadaju županijama i prihodi od neizravnih poreza koji pripadaju Direkciji cesta) iznose ukupno 25.316.130. Osim navedenog, u plan je, sukladno članku 12. Zakona o ublažavanju negativnih ekonomskih posljedica („Službene novine Federacije BiH“), broj: 28/20), unesen i iznos od 904.830 KM prihoda razgraničenih na 31.12.2019. godine, a koji su utrošeni do 31.07.2020. godine na saniranje posljedica u zdravstvu i gospodarstvu, kako slijedi: prihodi od neizravnih poreza na ime financiranja autocesta u FBiH (analitički konto 717114) u iznosu od 549.390 KM i prihodi od neizravnih poreza koji pripadaju Direkciji cesta (analitički konto 717131) u iznosu od 355.440 KM. Nadalje, iznos od 110.440 KM razgraničenih prihoda od neizravnih poreza koji pripadaju Direkciji cesta (analitički konto 717131) planiran je u svrhu potrošnje u okviru Ministarstva prometa, veza i zaštite okoliša Županije Posavske do konca 2020. godine.

|  |  |  |  |  |
| --- | --- | --- | --- | --- |
| **Vrsta prihoda** | **Projekcija FMF za 2020.** | **Razgraničenih na 31.12.2019.** | **Ukupno** | **Namjena sredstava** |
| Prihodi od neizravnih poreza na ime financiranja autocesta u FBiH (717114) | 274.370 | 549.390 | 823.760 | - 549.390 KM utrošeno do 31.07. na zdravstvo i gospodarstvo  - 274.370 KM namjenska potrošnja na ceste |
| Prihodi od neizravnih poreza koji pripadaju Županijama (717121) | 24.361.880 | - | 24.361.880 | Tekuća potrošnja Proračuna |
| Prihodi od neizravnih poreza koji pripadaju Direkciji cesta (717131) | 679.880 | 465.880 | 1.145.760 | - 355.440 KM utrošeno do 31.07. na zdravstvo i gospodarstvo  - 790.320 KM namjenska potrošnja na ceste |
|  | **25.316.130** | **1.015.270** | **26.331.400** |  |

U strukturi prihoda od neizravnih poreza koji se projiciraju za 2020. godinu prihodi od neizravnih poreza koji pripadaju županijama (analitički konto 717121) smanjuju se za 5,74%, ili za 1.482.400 KM, prihodi od neizravnih poreza koji pripadaju Direkciji cesta (analitički konto 717131) smanjuju se također za 5,74%, odnosno smanjuju za 41.370 KM, a prihodi od neizravnih poreza na ime financiranja autocesta ostaju na razini prethodno planiranog. Od 01.01.2020. godine na snazi je i Odluka o utvrđivanju udjela općina Županije Posavske u prihodu ostvarenom na temelju prihoda od neizravnih poreza koji pripadaju Direkciji cesta i prihoda od neizravnih poreza na ime financiranja autocesta u Federaciji Bosne i Hercegovine (“Narodne novine Županije Posavske”, broj: 14/19), kojom se utvrđuje i način raspodjele prihoda od neizravnih poreza na ime financiranja autocesta u Federaciji Bosne i Hercegovine (analitički konto 717114) na Županiju i općine.

### 3.1.7. Ostali porezi

Rebalansom su prihodi po osnovi ostalih poreza (potkategorija 719000) smanjeni sa 90 KM na 70 KM na temelju pristiglih prihoda do konca listopada 2020. godine.

### 3.2 NEPOREZNI PRIHODI

Drugim Izmjenama i dopunama proračuna za 2020. godinu neporezni prihodi (kategorija 720000) planirani su u iznosu od 2.731.240 KM, i veći su za 3,37% u odnosu na prethodno planirane neporezne prihode, ili u apsolutnom iznosu veći za 89.020 KM, a na temelju izvršenja u razdoblju siječanj-listopad 2020. godine.

### 3.2.1. Prihodi od poduzetničkih aktivnosti i imovine i prihodi od pozitivnih tečajnih razlika

Prihodi od poduzetničkih aktivnosti i imovine i prihodi od pozitivnih tečajnih razlika (potkategorija 721000) planirani su u visini od 108.870 KM. Strukturu gore navedenih prihoda čine prihodi od nefinancijskih javnih poduzeća i financijskih javnih institucija, ostali prihodi od imovine te kamate i dividende primljene od pozajmica i udjela u kapitalu. U odnosu na prethodni plan, a sukladno izvršenju za razdoblje siječanj-listopad 2020. godine ovi prihodi su smanjeni za 5,87%, ili smanjeni za 6.790 KM. Na prihodima ove skupine provedene su minimalne korekcije obzirom na ostvarenje za deset mjeseci 2020. godine.

### 3.2.2. Naknade i pristojbe i prihodi od pružanja javnih usluga

Drugim rebalansom planirani prihodi od naknada i pristojbi i prihodi od pružanja javnih usluga (potkategorija 722000) iznose 2.100.400 KM, što predstavlja povećanje od 2,00% u odnosu na prethodni plan, odnosno povećanje za 41.140 KM.

***Prihodi po osnovi administrativnih pristojbi (glavna skupina 722100)*** planirani su u iznosu od 99.980 KM, što predstavlja povećanje u odnosu na prethodni plan za 19,02%, ili povećanje za 15.980 KM. Povećanje je izvršeno na osnovi analize izvršenja ovih prihoda u razdoblju siječanj-listopad 2020. godine.

***Prihodi po osnovi sudskih pristojbi (glavna skupina 722200)*** drugim rebalansom su povećani na 403.760 KM, odnosno povećani za 46,14%, ili u apsolutnom iznosu za 127.480 KM. Povećanje se zasniva na kretanju prihoda po osnovi sudskih pristojbi u razdoblju siječanj-listopad 2020. godine i procjeni njihovog mogućeg kretanja do konca 2020. godine.

***Prihodi po osnovi ostalih proračunskih naknada (glavna skupina 722400)*** planirani su u visini od 260.870 KM. Prethodni plan iznosio je 192.560 KM, što predstavlja povećanje za 35,47%, ili povećanje za 68.310 KM. Plan navedenih prihoda usklađen je s njihovom planiranom namjenskom potrošnjom, pa je na poziciji 722422 – Naknade za korištenje poljoprivrednog zemljišta u poljoprivredne svrhe, uz plan ostvarenja za 2020. godinu, iskazan i iznos od 7.340 KM prihoda koji su na 31.12.2019. godine razgraničeni za potrošnju u budućim razdobljima.

***Naknade i pristojbe po Federalnim zakonima i drugim propisima (glavna skupina 722500)*** planirane su u visini od 945.120 KM (prethodni plan 1.254.610 KM), što znači da su smanjene za 24,67%, odnosno za 309.490 KM. Ovdje se najvećim dijelom radi o namjenskim prihodima (vodne naknade, cestovne naknade, naknade za zaštitu okoliša, posebne naknade za zaštitu od prirodnih i drugih nesreća) čije je priznavanje uvjetovano njihovom potrošnjom.

U planu su iskazani i razgraničeni prihodi od naknada za zaštitu okoliša u iznosu od 105.610 KM, koji će se upotrijebiti za propisane namjene.

Izuzev prihoda od naknada i pristojbi za veterinarske i sanitarne preglede životinja i biljaka, cestovnih naknada, prihoda od pružanja javnih usluga i neplaniranih uplata-prihoda, koji su povećani u odnosu na prethodni plan, smanjenje je planirano na svim ostalim skupinama prihoda unutar ove kategorije. Na svim skupinama naknada i pristojbi po Federalnim zakonima i drugim propisima plan prihoda je usklađen s njihovom namjenskom potrošnjom u okvirima odgovarajućih grantovskih pozicija.

***Prihodi od pružanja javnih usluga (glavna skupina 722600)*** planirani su u iznosu od 341.440 KM, što je u odnosu na prethodni plan povećanje za 56,22%, ili povećanje za 122.880 KM. U okviru ove skupine izvršene su korekcije svih vrsta prihoda obzirom na njihovu realizaciju u razdoblju siječanj-listopad 2020. godine, a uzimajući u obzir očekivano izvršenje u ostatku fiskalne godine.

***Neplanirane uplate-prihodi (glavna skupina 722700)*** se, na osnovi izvršenja u razdoblju siječanj-listopad 2020. godine te kretanje navedenih prihoda u razdoblju studeni-prosinac 2019. godine, povećavaju za 15.980 KM, odnosno za 48,06%, i iznose 49.230 KM. Na ovoj poziciji se računovodstveno evidentiraju povrati od akciza na naftu i naftne derivate osnovnih škola (na analitičkom kontu 722719, dok je prvobitno planirano na kontu 722791).

### 3.2.3. Novčane kazne

Novčane kazne (potkategorija 723000) planirane su u iznosu od 521.970 KM, što je 11,70% više u odnosu na prethodno planirane, zbog većeg priliva po toj osnovi. Promatrano u apsolutnom iznosu planira se povećanje prihoda od novčanih kazni za 54.670 KM. Povećanje se u najvećoj mjeri zasniva na povećanju pozicije novčanih kazni za prekršaje koje su registrirane u registru novčanih kazni i troškova prekršajnog postupka (analitički konto 723123, povećanje za 6,19% ili za 28.590 KM).

### TEKUĆI GRANTOVI (GRANTOVI I DONACIJE)

Tekući grantovi (kategorija 730000) planirani su u iznosu od 8.254.570 KM, i manji su za 10,86% u odnosu na prethodno planirane, odnosno manji za 1.005.679 KM. Navedeni iznos tekućih potpora sastoji se od realiziranih tekućih potpora u razdoblju siječanj-listopad 2020. godine, te tekućih potpora čija se realizacija s određenom izvjesnošću može očekivati do konca 2020. godine, i to:

* + Primljeni tekući grantovi od inozemnih vlada i međunarodnih organizacija (potkategorija 731000) u iznosu od 1.410 KM (prvobitno planirani u iznosu od 51.405 KM), odnosno:
  + tekući grant od Središnjeg državnog ureda za Hrvate izvan Republike Hrvatske dodijeljen Osnovnoj školi Orašje u Orašju na osnovi Ugovora o dodjeli financijske potpore projektu Izložba radova, priredba i radionica povodom međunarodnog likovno-literarnoga natječaja „Jezik“, broj: 537-02-01/2-20-02 od 20.01.2020.godine, u iznosu od 1.290 KM (5.000 kn), i
  + dio razgraničenih sredstava za procesuiranje ratnih zločina (IPA) po Rješenju KUF V-219/19 u iznosu od 120 KM.
* Tekući grantovi od ostalih razina vlasti (glavna skupina 732000) u ukupnom iznosu od 8.252.930 KM, što je za 10,86% odnosno za 1.005.914 Km manje od prethodno planiranog, odnosno:
  + sredstva Ministarstva gospodarstva, rada i prostornog uređenja za izradu Prostornog plana u iznosu od 50.000 KM, razgraničena na dan 31.12.2019. godine (sredstva iz Proračuna Federacije BiH za izradu Prostornog plana),
  + sredstva iz Proračuna FBiH Ministarstvu zdravstva, rada i socijalne politike za primjenu Zakona o osnovama socijalne zaštite, zaštite civilnih žrtava rata i zaštite porodica s djecom («Službene novine Federacije Bosne i Hercegovine», broj: 36/99, 54/04, 39/06 i 14/09), u iznosu od 242.810 KM,
  + tekuća potpora od Federalnog ministarstva obrazovanja i nauke dodijeljena Ministarstvu obrazovanja, znanosti, kulture i sporta Županije Posavske na osnovi Ugovora o financiranju/sufinanciranju nabavke besplatnih udžbenika za učenike trećih i četvrtih razreda devetogodišnjeg osnovnog obrazovanja, prvenstveno za one koji su u stanju socijalne potrebe, broj: 06-34-170-3/20 od 06.07.2020. godine u iznosu od 7.350 KM,
  + tekuća potpora Proračunu Županije Posavske na temelju Odluke o raspodjeli preostalog dijela sredstava utvrđenih Proračunom Federacije Bosne i Hercegovine za 2019. godinu Federalnom ministarstvu financija s pozicije „Tekući transferi drugim razinama vlasti i fondovima – kantoni i općine“ kantoni („Službene novine Federacije BiH“, broj: 97/19) u iznosu od 600.000 KM,
  + tekuća potpora Proračunu Županije Posavske od Proračuna Federacije BiH iz paketa makrofinancijske potpore Europske unije (EU) u iznosu od 740.000 KM,
  + sredstva na osnovi Odluke o raspodjeli sredstava utvrđenih Budžetom Federacije Bosne i Hercegovine za 2020. godinu Federalnom ministarstvu finansija-Federalnom ministarstvu financija sa pozicije „Tekući transferi drugim nivoima vlasti i fondovima – sredstva iz RFI aranžmana sa MMF-om“, („Službene novine Federacije BiH“, broj: 51/20), i Ugovora o dodjeli potpore iz Proračuna Federacije BiH, broj:09-11-6-2-5109-UK-2/20 od 30.07.2020. godine u iznosu od 6.601.970 KM – **financijska pomoć proračunima županija u sanaciji posljedica nastalih uslijed proglašene pandemije COVID-19 virusa** – Odlukom Vlade Županije Posavske od ukupno pristiglog iznosa 7.601.971 KM, iznos od 1.000.000 KM će se razgraničiti za namjensku potrošnju u 2021. godini (za potrebe saniranja posljedica pandemije COVID-19 u zdravstvu i gospodarstvu),
  + grant od Službe za upošljavanje Županije Posavske na temelju Ugovora o sufinanciranju odgovarajućeg stručnog kadra za djecu s poteškoćama u razvoju u osnovnom obrazovanju u redovnoj nastavi u FBiH, broj:06-38-913-4/19 od 11.11.2019 godine, u iznosu od 10.800 KM.
* Donacije (glavna skupina 733000) se II. Izmjenama i dopunama Proračuna Županije Posavske za 2020. godinu planiraju u iznosu od 230 KM, na osnovi ostvarenja u razdoblju siječanj-listopad 2020. godine.

### 3.4 KAPITALNI GRANTOVI

Kapitalni grantovi (kategorija 740000) su planirani u iznosu od 367.700 KM i veći su za 1,50% ili za 5.444 KM od prethodno planiranih kapitalnih grantova 2020. godine.

Planirani iznos odnosi se na realizirane, a namjenski neutrošene grantove za projekte iz prethodne fiskalne godine, te grantove realizirane u razdoblju siječanj-listopad 2020. godine odnosno one za koje se na temelju potpisanih ugovora očekuje realizacija do konca tekuće godine, i to:

* Primljeni kapitalni grantovi od inozemnih vlada i međunarodnih organizacija u ukupnom iznosu od 144.800 KM:
  + kapitalni grant od Središnjeg državnog ureda za Hrvate izvan Republike Hrvatske dodijeljen u 2019. godini Ministarstvu prosvjete, znanosti, kulture i sporta na osnovi Ugovora o financijskoj potpori za provedbu programa/projekta Obnova OŠ Vladimira Nazora Odžak – Sanacija područnih škola Potočani i Donji Svilaj, broj: 537-02-01/4-19-02 od 06.09.2019. godine, u iznosu od 102.330 KM (400.000 kn) – sredstva su razgraničena na dan 31.12.2019. godine, te u Proračun Županije Posavske za 2020. godinu unesena i raspoređena odlukom Vlade ŽP,
  + kapitalni grant od Središnjeg državnog ureda za obnovu i stambeno zbrinjavanje RH dodijeljen Ministarstvu prosvjete, znanosti, kulture i sporta na osnovi Ugovora o financijskoj potpori za provedbu Programa pomoći Vlade Republike Hrvatske za povratak Hrvata u Bosnu i Hercegovinu u 2019. godini, broj: 510-06-05-01/06-19-02 od 18.12.2019. godine, u iznosu od 30.620 KM (120.000 kn), a u svrhu sufinanciranja obnove sanitarnog čvora sa ciljem omogućavanja pristupačnosti osobama s invaliditetom u Srednjoj školi Pere Zečevića U Odžaku – sredstva su u Proračun Županije Posavske unesena i raspoređena odlukom Vlade ŽP,
  + kapitalni grant od Središnjeg državnog ureda za Hrvate izvan Republike Hrvatske dodijeljen Školskom centru fra Martina Nedića u Orašju na temelju Ugovora o dodjeli financijske potpore projektu – Opremanje informatičkih učionica, broj: 537-02-01/2-20-02 od 23.06.2020. godine u iznosu od 7.310 KM (29.000 kuna), i
  + kapitalni grant od Središnjeg državnog ureda za Hrvate izvan Republike Hrvatske dodijeljen Osnovnoj školi Stjepana Radića u Boku na osnovi Ugovora o dodjeli financijske potpore projektu Pričam ti priču, broj: 537-02-01/2-20-02 od 23.06.2020. godine u iznosu od 4.540 KM (18.000 kuna).
* Kapitalni grantovi od ostalih razina vlasti u ukupnom iznosu od 222.900 KM (što je 5.440 KM više od prvobitno planiranog), a odnose se na:
* kapitalni grant od Federalnog ministarstva obrazovanja i nauke dodijeljen Ministarstvu prosvjete, znanosti, kulture i sporta Županije Posavske u ukupnom iznosu od 200.000 KM, i to:
  + na temelju Ugovora o sufinanciranju projekta „Utopljavanje Osnovne škole „Vladimir Nazor“ Odžak, Područna škola Posavska Mahala“, broj: 06-38-1002/19 od 23.08.2019. godine u iznosu od 50.000 KM – sredstva su pristigla u 2019. godini i razgraničena na dan 31.12.2019. godine,
  + na temelju Ugovora o sufinanciranju projekta „Utopljavanje Srednje škole „Pero Zečević“ Odžak, broj: 06-38-1003/19 od 23.08.2019. godine u iznosu od 50.000 KM – sredstva su pristigla u 2019. godini i razgraničena na dan 31.12.2019. godine,
  + na temelju Ugovora o sufinanciranju projekta „Utopljavanje OŠ „Vladimir Nazor“ Odžak, područna škola Novo Selo“, broj: 06-34-360/20 od 02.04.2020. godine u iznosu od 50.000 KM, i
  + na temelju Ugovora o sufinanciranju projekta „Utopljavanje objekta školske dvorane OŠ „Vladimir Nazor“ Odžak“, broj: 06-34-361/20 od 02.04.2020. godine u iznosu od 50.000 KM.
* kapitalni grant od Federalnog ministarstva obrazovanja i nauke dodijeljen Ministarstvu prosvjete, znanosti, kulture i športa na temelju Ugovora o financiranju projekata iz oblasti „Podrška projektima poboljšanja kvalitete praktične nastave u srednjem obrazovanju“, broj: 06-38-606-4/19 u iznosu od 11.860 KM, a u svrhu opremanja radionice za provođenje praktične nastave u Srednjoj školi Pere Zečevića Odžak, sredstva su razgraničena na dan 31.12.2019. godine, te u Proračun Županije Posavske za 2020. unesena i raspoređena odlukom Vlade ŽP, i
* kapitalni grant od Općine Orašje dodijeljen Školskom centru fra Martina Nedića u Orašju na osnovu Odluke o raspodjeli jednokratne novčane pomoći za saniranje dijela šteta nastalih tijekom elementarne nepogode – olujno nevrijeme, 07.07.2019. na području općine Orašje („Službeni glasnik Općine Orašje“, broj: 2/20) u iznosu od 5.440 KM
* Kapitalne grantove od nevladinih izvora u ukupnom iznosu od 5.600 KM, a odnosi se na financijsku potporu od United Nations Children's Fund (UNICEF) BiH dodijeljenu Ministarstvu prosvjete, znanosti, kulture i sporta Županije Posavske za projekt „Unapređenje dostupnosti i kvalitete obrazovanja za vrijeme COVID-19 pandemije – nabavka opreme za školsko osoblje u svrhu realizacije online nastave“ (nabavka prijenosnih računala).

### PRIHODI PO OSNOVI ZAOSTALIH OBVEZA

Prihodi po osnovi zaostalih obveza (glavna kategorija 770000) planirani su u iznosu od 330 KM i veći su za 10% od prethodno planiranih. Plan se temelji na realizaciji ovih prihoda u razdoblju siječanj-listopad 2020. godine.

### 3.6 KAPITALNI PRIMICI

Kapitalni primici (kategorija 810000) planirani su u iznosu od 11.580 KM na temelju izvršenja u razdoblju siječanj-listopad 2020. godine, što je za 5.810 KM više od prethodno planiranog.

|  |  |
| --- | --- |
| 4. | STRUKTURA II. IZMJENA I DOPUNA PRORAČUNA ŽUPANIJE POSAVSKE ZA 2020. GODINU – RASHODI I IZDACI |

Drugim Izmjenama i dopunama proračuna za fiskalnu 2020. godinu ukupno planirani rashodi i izdaci iznose 43.714.860 KM, i veći su u odnosu na prvobitno planirane rashode uvećane za zakonski unos i raspoređivanje za 0,26%, odnosno u apsolutnom iznosu veći za 114.545 KM.

Strukturu izdataka čine proračunski rashodi s udjelom 94,05%, izdaci za nabavku nefinancijske imovine s udjelom 4,78% i izdaci za nabavku financijske imovine i otplate dugova s udjelom 1,17%.

Na slijedećem grafu prikazan je usporedni prikaz promjene osnovnih skupina rashoda i izdataka u II. Izmjenama i dopunama proračuna Županije Posavske za 2020. godinu.



###### 4.1 PRORAČUNSKI RASHODI

Ukupno rebalansom planirani proračunski rashodi (potkategorije: 600000-tekuća pričuva, 611000, 612000, 613000, 614000, 615000 i 616000) iznose 41.112.850 KM, odnosno 0,13% više u odnosu na prvobitni plan uvećan za zakonske unose i raspoređivanja ili 51.971 KM više u apsolutnom iznosu.

4.1.1 Tekuća pričuva

Tekuće pričuve se II. Izmjenama i dopunama Proračuna Županije Posavske za 2020. godinu povećavaju za 10,04%, i iznose ukupno 548.000 KM. Pri tom se tekuća pričuva Vlade povećava za 11,11% odnosno za 50.000 KM, dok tekuće pričuve predsjednika Vlade, zamjenika predsjednika Vlade i ministra financija ostaju na razini prethodno planiranog.

Učešće tekuće pričuve Vlade u ukupnim prihodima bez namjenskih prihoda, vlastitih prihoda i primitaka se povećava i iznosi 1,38% (prethodno 1,26%).

###### 4.1.2. Plaće i naknade troškova zaposlenih, doprinosi poslodavca i ostali doprinosi

Planirani izdaci na ime plaća i naknada troškova zaposlenih (potkategorija 611000) povećavaju se za 0,44%, odnosno za 95.490 KM u odnosu na prethodni plan i iznose 21.853.470 KM, dok se doprinosi poslodavca i ostali doprinosi (potkategorija 612000) povećavaju za 1,02%, odnosno za 21.830 KM, i iznose 2.163.210 KM.

U dosadašnjem tijeku 2020. godine dogodile su se sljedeće izmjene koje su utjecale na kretanje navedene skupine rashoda:

* primjenom novih Kolektivnih ugovora za djelatnike osnovnog obrazovanja u ŽP i djelatnike srednjeg obrazovanja u ŽP („Narodne novine Županije Posavske”, broj: 8/20 i 11/20) od 01.09.2020. godine primjenjuju se novi povećani koeficijenti za obračun plaća 2 platna razreda (viša stručnu spremu ili I. ciklus visokog obrazovanja 180 ECTS sa 7,85 na 8,10, i I. ciklus visokog obrazovanja 240 ECTS bodova, visoku stručnu spremu ili II. ciklus visokog obrazovanja 300 ECTS bodova sa 9,30 na 9,60),
* od 01.10.2020.godine (Zaključak Vlade Županije Posavske o izmjeni Zaključka o visini osnovice za obračun plaća uposlenika korisnika Proračuna Županije Posavske, “Narodne novine Županije Posavske”, broj: 13/20) primjenjuje se nova osnovica za obračun plaća zaposlenika u proračunskim korisnicima (osim sudaca, tužitelja i stručnih suradnika u pravosuđu) u iznosu od 115,00 KM (povećanje za 5,50%),
* 7 pripravnika uposleno je od 01.08.2020. godine,
* naknade troškova volontera smanjene su obzirom da se, za razliku od prvobitno planiranog početka volontiranja od 01.04.2020. godine, angažirano 25 volontera u Ministarstvu unutarnjih poslova Županije Posavske, te osnovnim i srednjim školama od 01.06.2020. godine, te je do studenog 2020. godine taj broj smanjen na 20,
* kao posljedica organizacije provođenja nastave u osnovnim i srednjim školama prilagođene uvjetima pandemije COVID-19 virusa povećane su naknade za produženi rad u školama,
* povećanje planiranih izdataka za doprinose poslodavca prati analogiju povećanja potrebnih izdataka za bruto plaće i naknade plaće.

4.1.3. Izdaci za materijal, sitan inventar i usluge

Izmjenama i dopunama Proračuna izdaci za materijal, sitan inventar i usluge (potkategorija 613000) planirani su u iznosu od 4.006.650 KM, što je za 2,16% više u odnosu na materijalne troškove predviđene prethodnim planom, ili u apsolutnom iznosu više za 84.841 KM. Sve skupine materijalnih troškova su revidirane obzirom na potrošnju u razdoblju siječanj-listopad 2020. godine i stvarne potrebe u ostatku fiskalne 2020. godine. Smanjenje rashoda planirano je na slijedećim skupinama materijalnih troškova: putni troškovi, izdaci za energiju, izdaci za usluge prijevoza i goriva, izdaci osiguranja, bankarskih usluga i usluga platnog prometa te na podskupinama ugovorenih i drugih posebnih usluga (vozački ispiti i volonteri). Na svim ostalim pozicijama došlo je do povećanja troškova u odnosu na prethodni plan.

Najveću stavku u okviru materijalnih troškova i dalje čine ugovorene i druge posebne usluge (glavna grupa 613900) – ukupno 1.561.380 KM, što čini 38,97% ukupnih materijalnih troškova. U okviru ugovorenih usluga nalaze se izdaci po osnovi ugovora o djelu s porezima (vanjski suradnici u okviru osnovnog i srednjoškolskog obrazovanja), naknade komisijama, troškovi sudskog vještačenja, svjedoka i sudaca porotnika, troškovi branitelja po službenoj dužnosti u predmetima obvezne obrane i troškovi branitelja za optužene slabog imovnog stanja, usluge medija, usluge tiskanja, usluge objavljivanja tendera i oglasa, izdaci za reprezentaciju, izdaci za naknade skupštinskim zastupnicima, troškovi izvršenja mjera pritvora fakturirani od Federalnog ministarstva pravde. Nabrojanom se pridružuju izdaci za agenciju za državnu službu u okviru Vlade Županije Posavske odnosno Ministarstva pravosuđa i uprave, potpora riznici u okviru Ministarstva financija, izdaci za vozačke ispite u okviru Ministarstva prosvjete, znanosti, kulture i športa (koji se financiraju iz vlastitih prihoda), izdaci za angažiranje volontera, te izdaci za izradu Prostornog plana Županije Posavske pri Ministarstvu gospodarstva i prostornog uređenja (namjenska sredstva). U odnosu na prethodni plan Proračuna, ukupni izdaci za ugovorene i druge posebne usluge povećani su za 117.860 KM, odnosno za 8,16%.

Od ukupno planiranih izdataka za materijal, sitan inventar i usluge 93,54% će se financirati iz proračunskih prihoda (3.748.010 KM), dok će se 6,46% ili 258.640 KM financirati iz ostalih izvora (namjenski prihodi, tekuće potpore).

4.1.4. Tekući grantovi i drugi tekući rashodi

Tekući grantovi i drugi tekući rashodi (potkategorija 614000) su drugim rebalansom planirani u iznosu od 11.854.800 KM, i za 2,81% su manji u odnosu na prethodni plan (uvećan za zakonske unose i raspoređivanja), što u apsolutnom iznosu čini smanjenje od 342.200 KM.

Potrošnja se, uslijed proširenja opsega davanja i/ili povećanih potreba koje se najvećim dijelom odnose na ublažavanje negativnih ekonomskih posljedica i potporu zdravstvenim institucijama u uvjetima pandemije COVID-19 , povećava kako slijedi:

|  |  |  |  |
| --- | --- | --- | --- |
| **Proračunski korisnik** | **Pozicija** | **Povećanje u KM** | **Povećanje u %** |
| Vlada Županije Posavske | 614100 – Grant za Sveučilište u Mostaru | 50.000,00 | 25,00 |
| Ministarstvo zdravstva i soc.politike | 614100 – Transfer za zdravstvene institucije i Centre za soc.rad | 575.000,00 | 82,14 |
| Minist.poljopr.,vodopr.i šumarstva | 614500 – Grantovi za poljoprivredu | 20.000,00 | 1,82 |
| Minist.poljopr.,vodopr.i šumarstva | 614500 – Grant za uređenje poljoprivrednog zemljišta | 50.000,00 | 1,82 |
| Ministarstvo financija | 614800 – Ostali grantovi – povrat i drugo | 6.000,00 | 6,92 |
| Ministarstvo financija | 614800 – Ostali grantovi – izvršenje sudskih presuda i rješenja o izvršenju | 3.000,00 | 50,00 |
|  | **UKUPNO (povećanje):** | **704.000,00** |  |

Planirana potrošnja se, nakon analize potrošnje u dosadašnjem tijeku godine i potreba do konca tekuće godine, smanjuje kako slijedi:

|  |  |  |  |
| --- | --- | --- | --- |
| **Proračunski korisnik** | **Pozicija** | **Smanjenje u KM** | **Smanjenje u %** |
| Minist.prosvjete, znan.,kult.i sporta | 614100 – Transfer za sufinanciranje prijevoza učenika | 11.200,00 | 4,67 |
| Minist.zdravstva i socijalne politike | 614200 – Grant za socijalne potrebe | 75.000,00 | 2,19 |
| Županijska uprava civilne zaštite | 614300 – Grant za sufinanc.profesionalne vatrogasne postrojbe | 50.000,00 | 100,00 |
| Minist.gospod., rada i poduzetništva | 614500 – Grant za razvoj poduzetništva, obrta i zadruga | 910.000,00 | 35,27 |
|  | **UKUPNO (smanjenje):** | **1.046.200,00** |  |

Ostale grantovske pozicije ostaju na razini prethodno planiranog.

Od ukupno planiranih izdataka za tekuće grantove i druge tekuće rashode 83,40% će se financirati iz proračunskih prihoda (9.887.160 KM), dok će se 1.967.640 KM ili 16,60% financirati iz namjenskih prihoda.

Potrošnja namjenskih prihoda, koja je uređena županijskim, federalnim ili državnim propisima, usklađena je sa planom njihove realizacije. Iznimku od navedenog, sukladno članku 12. Zakona o ublažavanju negativnih ekonomskih posljedica („Službene novine Federacije BiH“, broj: 28/20), čine Grant za razvoj poduzetništva, obrta i zadruga (ekonomski kod 614500) pri razdjelu 15 – Ministarstvo gospodarstva, rada i prostornog uređenja, i Transfer za zdravstvene institucije i centre za socijalni rad (ekonomski kod 614100) pri Ministarstvu zdravstva i socijalne politike koji su u iznosu od 654.830 KM i 250.000 KM respektivno financirani iz:

* razgraničenih prihoda od neizravnih poreza na ime financiranja autocesta u FBiH (analitički konto 717114) u iznosu od 549.390 KM,
* razgraničenih prihoda od neizravnih poreza namijenjenih Direkciji cesta (analitički konto 717131) u iznosu od 355.440 KM.

4.1.5. Kapitalni grantovi

Kapitalni grantovi (potkategorija 615000) planirani su u visini od 645.000 KM i u odnosu na prethodni plan (uvećan za zakonsku preraspodjelu) povećani su za 29,00% ili za 145.000 KM. Kapitalni grant pri Vladi Županije Posavske povećan je za 147.000 KM u odnosu na provedeno zakonsko smanjenje Proračuna za 2020. godinu, odnosno za 97.000 KM u odnosu na prethodni plan, kapitalni grant za vodoprivredu i kapitalni grant za uređenje poljoprivrednog zemljišta pri Ministarstvu poljoprivrede, vodoprivrede i šumarstva Županije Posavske ostali su na razini prethodno planiranog, dok je kapitalni grant za razvoj poduzetništva, obrta i zadruga pri Ministarstvu gospodarstva, rada i prostornog uređenja, koji je nakon zakonskih uvećanja iznosio 420.000 KM, smanjen za 2.000 KM odnosno smanjen za 0,48%.

4.1.6 Izdaci za kamate

Planirani izdaci za kamate (potkategorija 616000) smanjuju se za 6,69% odnosno u apsolutnom iznosu za 2.990 KM u odnosu na prethodni plan i iznose 41.720 KM. Smanjenje se odnosi na kamate na sve kredite koji se otplaćuju iz Proračuna Županije Posavske, na što su utjecale tečajne razlike u slučaju kredita Export-Import banke Koreje, kao i manji iznosi dospjelih kamata na austrijski kredit od iznosa prema raspoloživom otplatnom planu.

* 1. **IZDACI ZA NABAVKU NEFINANCIJSKE IMOVINE**

Drugim Izmjenama i dopunama Proračuna za fiskalnu 2020. godinu kod izdataka za nabavku stalnih sredstava (potkategorija 821000) planiran je iznos od 2.087.010 KM, što je za 3,26% više u odnosu na prethodni plan (uvećan za zakonske unose i raspoređivanja). U okviru ovih izdataka, izdaci za nabavku građevina (glavna grupa 821200) iznose 514.870 KM (smanjenje za 0,40% ili za 2.080 KM), izdaci za nabavku opreme (glavna grupa 821300) iznose 310.180 KM (povećanje za 1,96% ili za 5.974 KM), izdaci za nabavku stalnih sredstava u obliku prava (glavna grupa 821500) iznose 50.000 KM (prethodnim izmjenama i dopunama nisu planirane, ali su potom zakonski povećane preraspodjelom na 50.000 KM), a rekonstrukcija i investicijsko održavanje lokalnih cesta (glavna grupa 821500) iznosi 811.960 KM (povećanje za 8,26% ili za 61.960 KM). Pozicija Rekonstrukcije i investicijskog održavanja regionalnih cesta (glavna grupa 821600) ostaje na razini prethodno planiranog (400.000 KM).

Planirana sredstva na poziciji nabavke stalnih sredstava najvećim djelom se odnose na investicije koje su uvjetovane već realiziranim ili planiranim namjenskim potporama, donacijama i primicima iz inozemstva ili od drugih razina vlasti (403.520 KM ili 19,33%), kao i namjenskim poreznim i neporeznim prihodima (1.211.960 KM ili 58,07%), dok se ostatak izdataka za nabavku stalnih sredstava pokriva ili namjerava pokriti iz Proračuna Županije Posavske za 2020. godinu (471.530 KM ili 22,60%).

* 1. IZDACI ZA NABAVKU FINANCIJSKE IMOVINE I OTPLATE DUGOVA

Izdaci za otplate dugova (potkategorija 823000) planirani su u iznosu od 515.000 KM i za 0,63%, odnosno za 3.280 KM su manji od prethodno planiranih, te se odnose na vanjske otplate glavnica:

* kredita Export-Import banke Koreja za financiranje Faze II Projekta „Modernizacija bolnica u Bosni i Hercegovini“ u iznosu od 84.710 KM, i
* kredita UniCredit bank Austria AG za financiranje projekta nabave, instalacije, obuke i održavanja medicinske i nemedicinske opreme i usluga u Županijskoj bolnici Orašje u iznosu od 430.290 KM.

Smanjenje u odnosu na prethodno planirano zasniva se na kretanju tečaja wona i dolara.

|  |  |
| --- | --- |
| 5. | ZAKLJUČAK |

Prilikom planiranja prihoda i primitaka u II. Izmjenama i dopunama Proračuna Županije Posavske za 2020. godinu korišteni su podaci o ostvarenju poreznih i neporeznih prihoda u razdoblju siječanj-listopad 2020. godine, revidirane projekcije prihoda od neizravnih poreza Odjeljenja za makroekonomske analize Uprave za neizravno oporezivanje iz listopada 2020. godine, kao i trend ostvarenja prihoda tijekom prethodne godine. Osim navedenog uzeta su u obzir i realna očekivanja za ostatak 2020. godine temeljena na gospodarskim kretanjima, te zakonima i propisima koji se primjenjuju. Plan namjenskih prihoda je usklađen s planom njihove potrošnje, uz iznimku korištenja dijela razgraničenih namjenskih prihoda za saniranje negativnih ekonomskih posljedica pandemije COVID-19 (sukladno članku 12. Zakona o ublažavanju negativnih ekonomskih posljedica). Tekuće i kapitalne potpore su planirane na temelju sklopljenih ugovora i sporazuma, kao i realnih očekivanja koja se temelje na planovima raspodjele sredstava viših razina vlasti nižim razinama. Rashodi su planirani u dogovoru s proračunskim korisnicima na temelju realno ostvarivih prihoda i realnih potreba za ostvarenjem izdataka.

U Proračunu Županije Posavske za 2020. godinu („Narodne novine Županije Posavske“, broj: 15/19 i 6/20) planirani prihodi i primici bili su veći od planiranih rashoda i izdataka za 7.010 KM, a razlika je planirana za pokriće dijela deficita iz prethodnih godina. Izmjenama i dopunama Proračuna Županije Posavske za 2020. godinu planirani suficit se smanjuje i iznosi 1.270 KM. Ukupni proračunski prihodi iznose 43.704.550 KM, dok proračunski rashodi iznose 41.112.850 KM, pa je tekuća bilanca pozitivna i iznosi 2.591.700 KM.

### Orašje, prosinac 2020. godine

# V L A D A

#### Županije Posavske